**ПРОЕКТ**

 **ПРАВИЛНИК за изменение и допълнение на Правилника за устройството и дейността на възпитателните училища-интернати и социално-педагогическите интернати**

*(обн., ДВ,* *бр. 71* *от 2006 г., изм. и доп., бр. 31 от 2016 г.)*

 **§ 1**. **В чл. 2** основният текст се изменя:„Възпитателните училища-интернати са държавни специални училища за обучение на ученици, извършили противообществени прояви, в които се настаняват:“

**§ 2**. **Член 3** се изменя:

„**Чл. 3.** Социално-педагогическите интернати са държавни специални училища за обучение на ученици, които нямат подходящи условия за живот в семейството си, лишени са от родителски грижи и надзор или са извършили противообществени прояви.“.

**§ 3. В чл. 4** се правят следните изменения и допълнения:

1. В ал. 1, т. 3 се отменя.

2. В ал. 2 накрая точката се заменя със запетая и се добавят думите „както и месечни средства за лични нужди“.

3. В ал. 3 накрая точката се заменя със запетая и се добавят думите „които може да функционират като учебно-производствени бази за практическо обучение на учениците, чрез които училищата допълнително може да реализират собствени приходи“.

**§ 4. Член 5** се изменя:

„**Чл. 5.** Във възпитателните училища-интернати и в социално-педагогическите интернати се провежда индивидуална и групова корекционно-възпитателна работа с малолетните и непълнолетните, въз основа на оценката на потребностите им, извършена от екипите за психолого-педагогическа оценка и подкрепа, и се създават условия за достъп до услуги в общността, които да помогнат за преодоляване на причините, довели до противообществените им прояви, както и за подкрепа за личностното им развитие.“

**§ 5**. **В чл. 9** се създава т. 10:

„10. доклад от социален работник относно семейната среда и възможностите за работа с родителите; за риск от противозаконна експлоатация на детето, информация за вид, брой и причини за извършените противообществени прояви, както и данни за предишна работа с детето – корекционно-възпитателна, терапевтична, социална.“.

**§ 6. В чл. 12** думите „помощник-директора“ се заменят със „заместник-директора“.

**§ 7. В чл. 15, ал. 2** думата „незавръщане“ се заменя с „незавръщането“, а думите „други случаи“ се заменят с „в други случаи“.

**§ 8. В чл. 16, ал. 1** след думите „удължи до“ се добавя „завършване на клас“ и се поставя запетая.

**§ 9. В чл. 17, ал. 1** накрая точката се заменя със запетая и се добавят думите „въз основа на доклада по чл. 49, ал. 13.“

**§ 10. В чл. 18** накрая точката се заменя със запетая и се добавят думите „с изключение на обучението на учениците със специални образователни потребности, което може да се осъществява и в комбинирана форма на обучение.“.

**§ 11. В чл. 19** се правят следните изменения и допълнения:

1. Алинея 1се изменя:

(1)„Обучението се осъществява по училищен учебен план на възпитателното училище-интернат или на социално-педагогическия интернат, утвърден от директора на училището.“

2. Създава се нова ал. 2:

„(2) Въз основа на училищния учебен план при необходимост се разработва индивидуален учебен план за учениците със специални образователни потребности.“.

3. Досегашната ал. 2 става ал. 3.

4. Досегашната ал. 3 става ал. 4 и се изменя така:

„(4) Организацията на обучението и придобиването на професионална квалификация се осъществява съгласно Закона за предучилищното и училищното образование (ЗПУО), Закона за професионалното образование и обучение, държавния образователен стандарт за общообразователната подготовка, държавния образователен стандарт за придобиването на квалификация по професия.“.

**§ 12. В чл. 20, ал. 1** се изменя:

„(1) Във факултативните учебни часове и в часовете за корекционно-възпитателна работа във възпитателните училища-интернати и в социално-педагогическите интернати може да се организира допълнително обучение за ограмотяване и повишаване на грамотността на малолетните и непълнолетните по учебни програми, утвърдени от директора на училището.“

**§ 13. В чл. 21** думите„държавното образователно изискване за системата за оценяване“ се заменят с „държавния образователен стандарт за оценяването на резултатите от обучението на учениците“.

**§ 14. Член 22** се изменя:

„**Чл. 22.** (1) За малолетните и непълнолетните, които преди налагането на възпитателната мярка по чл. 13, ал. 1, т. 11 и 13 са били ученици в помощни училища или в центрове за специална образователна подкрепа, или са се обучавали по индивидуални образователни програми или индивидуални учебни програми, се изработва индивидуална учебна програма по един или повече учебни предмети от училищния учебен план.

(2) Индивидуалната учебна програма се изработва от учителя по съответния учебен предмет съвместно с екипа за психолого-педагогическа оценка и подкрепа по чл. 48а.“.

**§ 15. Член 23** се изменя:

„Чл. 23.На учениците по чл. 19, ал. 2 и чл. 22, ал. 1, които са постигнали изискванията на учебната програма по учебен предмет от училищния учебен план, обучението по индивидуална учебна програма по този учебен предмет се преустановява.“.

**§ 16.** **В чл. 28, т. 4** се изменя:

„т. 4. насърчаване на инициативността, поощряване и подкрепа на учениците за придобиване на знания, умения и отношения, необходими за успешното им реинтегриране в обществото и за тяхната реализация;“.

**§ 17. Член 29** се изменя:

„**Чл. 29.** Във всяко възпитателно училище-интернат и социално-педагогически интернат се организират различни форми за занимания по интереси – клубове, състави, ансамбли, секции, отбори и други.“.

**§ 18.** **В чл. 32** се правят следните изменения и допълнения:

1. В ал. 3 накрая точката се заменя със запетая и се добавя „не по-късно от един месец от започването на учебната година.“

2. В ал. 4 думата „периодично“ се заменя с „в края на първия учебен срок и в края на учебната година“.

**§ 19. В чл. 34** се правят следните изменения:

1. В основния текстдумите„Закона за народната просвета и Правилника за прилагане на Закона за народната просвета”се заменятсъс „ЗПУО и държавния образователен стандарт за статута и професионалното развитие на учителите, директорите и другите педагогически специалисти“.

2. В т. 7 думите „съответния регионален инспекторат по образованието“ се заменят със „съответното регионално управление на образованието“.

**§ 20. В чл. 47** се правят следните изменения:

1. В основния текст думите „по чл. 150, ал. 1, т. 1, 2, 3, 5, 11 и 12 от Правилника за прилагане на Закона за народната просвета“ се заменят с „по чл. 263, ал. 1 от ЗПУО“.

2. Точка 4 се изменя:

„т. 4. предлага на директора на училището състава на училищната комисия по чл. 20, ал. 2“.

3. Точка 6 се изменя:

„т. 6. обсъжда и приема доклад за постигнатите резултати от корекционно-възпитателната дейност за всеки ученик, изготвен от екипа за психолого-педагогическа оценка и подкрепа по чл. 48а.“.

**§ 21. В чл. 48а** се правят следните изменения:

1. В ал. 1 думите „в състава на който се включват психолог, възпитател, класен ръководител, ресурсен учител“ се заменят с „която се осъществява по методика за оценка на потребностите на ученик с девиантно поведение/в конфликт със закона“.

2. Алинея 2 се изменя:

„(2) Съставът на екипа за психолого-педагогическа оценка и подкрепа се определя в зависимост от конкретния случай и в него се включват психолог, възпитател, класен ръководител, ресурсен учител, социален работник в училището, както и представители на дирекция „Социално подпомагане“, местната комисия за борба срещу противообществените прояви на малолетните и непълнолетните, детската педагогическа стая по местонахождение на училището, лекар и други специалисти, в зависимост от потребностите на ученика.“.

**§ 22. В чл. 49** се правят следните изменения:

1. Алинея 1 се изменя:

„(1) Екипът за психолого-педагогическа оценка и подкрепа, съвместно с груповия ръководител и с участието на ученика, в срок до един месец от настаняването в училището изготвя индивидуален план за подкрепа на ученика.“

2. Алинея 3 се изменя:

„(3) Екипът по ал. 1 извършва оценка на потребностите на ученика съгласно методика за оценка на потребностите на ученик с девиантно поведение/в конфликт със закона и изготвя индивидуален план за подкрепа на всеки ученик, който включва различни терапевтични програми, програми за придобиване на социални умения, както и при необходимост индивидуални учебни програми в зависимост от потребностите на ученика.“

3. В ал. 5 думите „психолого-педагогическо изследване, изготвено от психолог“ се заменят с „извършената оценка на потребностите на ученика“.

**§ 23. В чл. 51** думите „Правилника за прилагане на Закона за народната просвета“ се заменят със „ЗПУО и държавния образователен стандарт за статута и професионалното развитие на учителите, директорите и другите педагогически специалисти“.

**§ 24. В чл. 52, т. 8** се изменя:

„т. 8.търсят съдействие от центровете за подкрепа за личностно развитие, читалищата, библиотеките, музеите и други институции и организации за организиране на разнообразни занимания по интереси с учениците.“.

**§ 25. В чл. 57** се правят следните изменения и допълнения:

1. В основния текст думите „с Правилника за прилагане на Закона за народната просвета“ се заменят със „със ЗПУО“.

2. Точка 1 се изменя:

„1. да напускат училището за почивните дни, празниците, ваканциите и през учебно време по реда на чл. 34, т. 4;“

3. Създават се точки 5 и 6:

„5. да получават информация по въпроси, свързани с правилата за вътрешния ред – при постъпването му в училище, в началото на всеки учебен срок, както и при поискване;

6. да получават месечни средства за лични нужди в размер, определен с акта на Министерския съвет за условията и реда за получаване на стипендии от учениците след завършено основно образование.“.

**§ 26.** В чл. 58 думите „извънкласната дейност“ се заменят с думите „корекционно-възпитателната дейност.“

**§ 27.** В чл. 59 думите „извънкласните дейности“ се заменят със „заниманията по интереси“.

**§ 28. В чл. 60** се правят следните изменения:

 **1.** В ал. 1 думите „чл. 139, ал. 1, т. 1 и 2 от Правилника за прилагане на Закона за народната просвета наказания“ се заменя с „чл. 199, ал. 1, т. 1 и 2 от Закона за предучилищното и училищното образование санкции“.

**2.** В ал. 2думите „съответно на чл. 140г от Правилника за прилагане на Закона за народната просвета“ се заменят с „на чл. 204 от ЗПУО и“.

**§ 29. В чл. 62** накрая точката се заменя със запетая и се добавят думите „както и да извършват дейности, свързани с налагането на религиозни доктрини, верски убеждения и/или нетолерантност“.

**§ 30. Създава се чл. 62а:**

„Чл. 62а. Учениците са длъжни да опазват материално-техническата база и чистотата на територията на училището.“.

**§ 31. В чл. 63** думите„държавното образователно изискване за документите за системата на народната просвета“ се заменят с „държавния образователен стандарт за информацията и документите за системата на предучилищното и училищното образование“.

|  |
| --- |
| **КРАСИМИР ВЪЛЧЕВ**  |
| *Министър на образованието и науката* |